《夜起》
清代·艾畅

梦回残酒醒，披衣惬幽步。帘动袅天风，庭虚渍香露。

天心澄夜阑，积气暖空素。斜月不到地，光淡桂花树。

何处得秋愁，寂寞啼蛩诉。

作者简介：清江西东乡人，字至堂。初以举人官临江教授，补广东博罗知县。在官一年即乞归。道光二十年成进士。工诗古文，兼通经学。有《诗义求经》、《论语别注》、《至堂诗钞》等。